CELEX: 32015D2189
Language: sk
Date: 2015-11-25 00:00:00
Title: Vykonávacie rozhodnutie Komisie (EÚ, Euratom) 2015/2189 z 25. novembra 2015, ktorým sa Španielsku povoľuje nezohľadňovať určité kategórie transakcií pri výpočte základu vlastných zdrojov založených na DPH [oznámené pod číslom C(2015) 8179]

27.11.2015   
            
            
               SK
            
            
               Úradný vestník Európskej únie
            
            
               L 312/23
            
         VYKONÁVACIE ROZHODNUTIE KOMISIE (EÚ, Euratom) 2015/2189
   z 25. novembra 2015,
   ktorým sa Španielsku povoľuje nezohľadňovať určité kategórie transakcií pri výpočte základu vlastných zdrojov založených na DPH
   
      
         [oznámené pod číslom C(2015) 8179]
      
   
   (Iba španielske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 prvú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 376 smernice Rady 2006/112/ES (2) môže Španielsko naďalej oslobodzovať od dane služby poskytované autormi uvedené v časti B bode 2 prílohy X a transakcie uvedené v časti B bodoch 11 a 12 prílohy X v súlade s podmienkami, ktoré sa v tomto členskom štáte uplatňovali k 1. januáru 1993; tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Španielsko požiadalo Komisiu o povolenie nezohľadňovať služby poskytované autormi, keďže nie je schopné uskutočniť presný výpočet základu vlastných zdrojov založených na DPH, pokiaľ ide o transakcie uvedené v časti B bode 2 prílohy X k smernici 2006/112/ES. Administratívna záťaž spojená s takýmto s takýmto výpočtom by bola zrejme neprimeraná vzhľadom na účinok týchto transakcií na celkový základ vlastných zdrojov Španielska založených na DPH. Španielsku by sa preto malo povoliť nezohľadňovať služby poskytované autormi.
            
         
               (3)
            
            
               Z dôvodu transparentnosti a právnej istoty je vhodné platnosť povolenia časovo obmedziť,
            
         PRIJALA TOTO ROZHODNUTIE:
   Článok 1
   Na účely výpočtu základu vlastných zdrojov založených na DPH sa Španielsku od 1. januára 2015 do 31. decembra 2019 povoľuje nezohľadňovať transakcie uvedené v časti B bode 2 prílohy X (autori) k smernici 2006/112/ES.
   Článok 2
   Toto rozhodnutie je určené Španielskemu kráľovstvu.
   
      V Bruseli 25. novembra 2015
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).